句法係指一隻程式語言有嘅一啲法則，負責指定「邊啲符號（包括數字同字母）嘅組合算係有意思」，例如喺 C 程式語言入面，printf("xxx"); 呢行碼會教部電腦顯示出 xxx 噉嘅字，因為 C 語言嘅句法指明咗 printf 嘅陳述式係教部電腦做「顯示段字或者變數嘅數值出嚟」嘅作業，而如果一個編程員打錯字，將段碼打咗做（例如）prinf("xxx");（少噉咗個 t）就會搞到個程式因為句法問題而出錯。